CELEX: 62020TN0151
Language: sk
Date: 2020-03-16 00:00:00
Title: Vec T-151/20: Žaloba podaná 16. marca 2020 – Česká republika/Komisia

25.5.2020   
            
            
               SK
            
            
               Úradný vestník Európskej únie
            
            
               C 175/32
            
         
      Žaloba podaná 16. marca 2020 – Česká republika/Komisia
      (Vec T-151/20)
      (2020/C 175/42)
      Jazyk konania: čeština
      
         Účastníci konania
      
      
         Žalobkyňa: Česká republika (v zastúpení: M. Smolek, J. Vláčil a O. Serdula, splnomocnení zástupcovia)
      
         Žalovaná: Európska únia, zastúpená Európskou komisiou
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  uložil Európskej únii, zastúpenej Európskou komisiou, vydať Českej republike bezdôvodné obohatenie vo výške zodpovedajúcej sume 40 482 255 CZK, ktorá bola 17. marca 2015 bez právneho dôvodu podmienečne odvedená na účet Európskej komisie,
               
            
                  —
               
               
                  uložil Európskej únii, zastúpenej Európskou komisiou, vydať Českej republike bezdôvodné obohatenie vo výške zodpovedajúcej sume 2 698 817 CZK, ktorá bola 22. decembra 2016 bez právneho dôvodu odvedená na účet Európskej komisie,
               
            
                  —
               
               
                  uložil Európskej únii, zastúpenej Európskou komisiou, povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza jediný žalobný dôvod.
      Žalobkyňa tvrdí, že sporná suma zodpovedá nevybranému clu za dovoz kamienkových zapaľovačov z Laosu vo výške 53 976 340 CZK zníženému o inkasné náklady. Dňa 17. marca 2015 bola na účet Komisie podmienečne odvedená suma 40 482 255 CZK (75 % nevybraného cla), a to v nadväznosti na výzvu Komisie z 21. januára 2015. Dňa 22. decembra 2016 bola na účet Komisie odvedená suma 2 698 817 CZK (5 % nevybraného cla), a to v súvislosti s požiadavkou Komisie uhradiť rozdiel zodpovedajúci zvýšeniu podielu odvádzaného Únii na 80 %.
      Pre odvedenie tejto sumy na účet Komisie neexistoval právny dôvod, keďže dotknuté clo nemohlo byť vybrané z dôvodov, ktoré Českej republike nemožno pripisovať. Podľa článku 17 ods. 2 písm. b) nariadenia č. 1150/2000 z 22. mája 2000 (1) teda Česká republika nebola povinná spornú sumu Komisii poskytnúť.
      
         (1)  Nariadenie Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev (Ú. v. ES L 130, 2000, s. 1; Mim. vyd. 01/003, s. 169).